Мінэсота Тымбэрўулвз

«**Мінэсо́та Тымбэрўу́лвз**» () — прафэсійны баскетбольны клюб, які выступае ў Нацыянальнай баскетбольнай асацыяцыі. Каманда была заснаваная падчас пашырэньня лігі ў 1989 годзе, а свае хатнія матчы ладзіць у Мінэапалісу ў Таргет Цэнтры з 1990 году. У 2025 годзе франшыза была перададзеныя новым уладальнікам за 1,5 мільярды даляраў. Першыя сэзоны каманды былі няўдалымі, але пасьля прыходу ў каманду Кевіна Гарнэта, «Тымбэрўулвз» кваліфікавалася ў плэй-оф восем сэзонаў запар з 1997 па 2004 гады. «Тымбэрўулвз» перажыў адраджэньне ў 2020-х гадах, дзякуючы выбару Энтані Эдўардса пад першым нумарам драфту ў 2020 годзе і наймам галоўнага трэнэра Крыса Фінча ў 2021 годзе.

## Гісторыя
Каманда НБА вярнуўся ў Мінэапаліс у 1989 годзе пасьля таго, як «Мінэапаліс Лэйкерз» пераехалі ў Лос-Анджэлес у 1960 годзе. 22 красавіка 1987 году НБА перадала права на стварэньне адной з чатырох новых камандаў пашырэньня Гарві Ратнэру і Марву Ўулфэнсану. Перад тым, як «Лэйкерз» зьехалі з гораду і перад стварэньнем «Тымбэрўулвз» у горадзе існавалі дзьве каманды, якія спаборнічалі ў чэмпіянаце Амэрыканскай баскетбольнай асацыяцыі, як «Мінэсота Маскіс» ў 1967—1968 гадах і «Мінэсота Пайпэрз» у 1968—1969 гадах. 15 чэрвеня 1989 году быў зладжаны адмысловы драфт пашырэньня, каб разьмеркаваць гульцоў паміж «Тымбэрўулвз» і яшчэ адной новай каманай «Арланда Мэджык». Каманда абрала форварда «Дэтройт Пістанз» Рыка Магорна ў першым раўндзе. Толькі здабыўшы чэмпіёнскі тытул НБА і незадаволены пэрспэктывай гуляць за новую каманду, Магорн адмовіўся зьяўляцца на трэнаваньнях каманды, таму перад самым пачаткам сэзону ён быў абменены ў «Філадэлфію Сэвэнці Сыксэрз».

«Тымбэрўулвз» дэбютавалі 3 лістапада 1989 году, прагуляўшы «Сіетл Супэрсонікс» на выезьдзе зь лікам 106:94. Празь пяць дзён яны дэбютавалі ўдома на арэне Губэрт Г. Гамфры Мэтрадом, прагуляўшы «Чыкага Булз» зь лікам 96:84. Праз два дні, то бок 10 лістапада, «Ўулвз» атрымалі сваю першую перамогу, абгуляўшы на хатняй пляцоўцы «Філадэлфію Сэвэнці Сыксэрз» зь лікам 125:118. Каманда, лідэрам якой стаў Тоні Кэмпбэл, які зьбіраў 23,2 пунктаў за гульню, дасягнулі паказьнікам 22–60, заняўшы шостае месца ў сваім дывізіёне. Не зважаючы на вялікую колькасьць паразаў, «Тымбэрўулвз» усталявалі рэкорд НБА паводле наведвальнасьці, сабраўшы больш за 1 мільён заўзятараў на сваіх хатніх гульнях. На апошняй хатняй сустрэчы супраць «Дэнвэр Нагетс» прысутнічаў  гледач. У наступным сэзоне каманда пераехала на сталы час у Таргет Цэнтар, але вынікі не палепшыліся. У дружыны зьмяняліся трэнэры, але першыя сэзоны колькасьць паразаў значна перавыўала колькасьць перамогаў. Паколькі «Ўулвз» працягвалі няўдалыя сэзоны, Ратнэр і Ўулфэнсан ледзь не прадалі каманду ў Новы Арлеан у 1994 годзе, але ўладальнікі НБА адхілілі прапанову. У рэшце рэшт, клюб быў прададзены Глену Тэйлару.

На драфце НБА 1995 году «Тымбэрўулвз» абралі ў першым раўндзе выдатнага гульца Кевіна Гарнэта, а таксама прызначылі галоўным трэнэрам Фліпа Сондэрза ды зрабілі яшчэ некалькі набыткаў. У 1996 годзе «Ўулвз» дадалі яшчэ аднаго зорнага гульца на драфце, абмяняўшы Рэя Алена ў «Мілўокі Бакс» за правы на Стэфана Марбэры. Далучэньне Марбэры станоўча паўплывала на ўсю каманду, бо Гарнэт і Том Гульёта сталі першымі з «Ўулвз», каго абралі ў зборную ўсіх зорак. Гульёта і Гарнэт былі лідэрамі каманды паводле колькасьці назьбіраных пунктаў, а каманда ўпершыню ў гісторыі франшызы трапіла ў плэй-оф з паказьнікам 40–42. Тым ня менш, у плэй-оф мінэсотаўцы хутка выбылі з турніру, саступіўшы «Г’юстан Рокетс» у трох гульнях запар. У 1997 годзе Гарнэт і Марбэры зарэкамендавалі сябе як дзьве найярчэйшыя ўзыходныя зоркі НБА. Гарнэт зьбіраў у сярэднім 18,5 пунктаў за гульню і рабіў 9,6 падбораў, а Марбэры вызначаўся 17,7 пунктамі за гульню і аддаваў 8,6 перадач. «Тымбэрўулвз» другі сэзон запар прабіліся ў плэй-оф, але зноў былі выбітыя ў першым раўндзе. У 1998 годзе, праз год пасьля падпісаньня з Гарнэтам шасьцігадовага кантракту на 126 мільёнаў даляраў, клюб адпусьціў Гульёту, але таксама страціў у сярэдзіне сэзону Марбэры. У пагадненьні з трыма камандамі «Ўулвз» наўзамен атрымалі Тэрэла Брэндана і выбар у першым раўндзе драфту 1999 году. У 2000 годзе кантракт з вольным агентам Джо Сьмітам быў ануляваны НБА, якая пастанавіла, што «Тымбэрўулвз» парушылі належную працэдуру пры складаньні працоўнага пагадненьня. Ліга пазбавіла каманду таксама пяці выбараў на драфце, але ў рэшце рэшт іхняя колькасьць была скарочана да трох выбараў у першым раўндзе. Ліга таксама аштрафавала «Тымбэрўулвз» на 3,5 мільёны даляраў і адхіліла генэральнага мэнэджара Кевіна Макгэйла на адзін год. Сьміт падпісаў кантракт з «Дэтройт Пістанз», а зноў узгодніў дамову з «Тымбэрўулвз» у 2001 годзе.

Сэзон 2002—2003 гадоў, здавалася, быў для каманды ўдалым. Гарнэт згуляў выдатны сэзон, заняўшы другое месца ў галасаваньні за найлепшага гульца лігі, маючы 23,0 пунктаў і 13,4 падбораў за гульню, а клюб заняў трэці радок з паказьнікам 51–31. У выніку яны сустрэліся з трохразовым дзейным чэмпіёнам «Лос-Анджэлес Лэйкерз», маючы перавагу хатняй пляцоўкі. У рэшце рэшт, «Тымбэрўулвз» выбылі ў першым раўндзе плэй-оф сёмы год запар. У 2003 годзе Роб Бэбкак быў павышаны да віцэ-прэзыдэнта. Ён і генэральны мэнэджар Кевін Макгэйл зрабілі сэрыю моцных крокаў у міжсэзоньні, спрабуючы дапамагчы камандзе пераадолець цяжкасьці і прабіцца далей за першы раўнд плэй-оф. Яны зьдзейсьнілі важныя абмены і набыцьці, у выніку чаго клюб завяршыў сэзон з паказьнікам 58–24. Гарнет згуляў свой найлепшы сэзон, стаўшы самым каштоўным гульцом лігі. У плэй-оф яны пераадолелі першы раўнд, узяўшы перамогу ў сэрыі супраць «Дэнвэр Нагетс», а затым перамаглі «Сакрамэнта Кінгс» у цяжкай барацьбе ў сямі гульнях, упершыню трапіўшы ў фінал Заходняй канфэрэнцыі. Пераможная хада «Тымбэрўулвз» скончылася ў фінале канфэрэнцыі, калі каманда саступіла «Лос-Анджэлес Лэйкерз».

## Статыстыка
*В = выйгрышы, П = паразы, А% = адсотак выйграных матчаў*

## Крыніцы

## Вонкавыя спасылкі
* Афіцыйная старонка

Катэгорыя:Клюбы НБА
Катэгорыя:Баскетбольныя клюбы ЗША
Катэгорыя:Мінэапаліс